| View in browser
Site Contact
Το νέο μας εκδοτικό πρόγραμμα θα σε συγκλονίσει!
Συγγραφείς και άνθρωποι των επιστημών και της τέχνης που έχουν αφήσει το δικό τους στίγμα στο πεδίο τους συνυπογράφουν το νέο εκδοτικό πρόγραμμα της Brainfood Εκδοτικής.
Νέες Κυκλοφορίες!
Τα Σκυλιά του Πολέμου
Ο καταξιωμένος δημοσιογράφος Θοδωρής Χονδρόγιαννος υπογράφει το βιβλίο της χρονιάς, αγγίζοντας ευαίσθητα ζητήματα της δημόσιας ζωής, όπως είναι η έμφυλη βία και η σύνδεση του οργανωμένου εγκλήματος με τον άγνωστο κόσμο των κυνομαχιών στην Ελλάδα. Προλογίζει ο Ομότιμος καθηγητής Εγκληματολογίας και τ. αν. Υπουργός, Γιάννης Πανούσης. Μέσα απ’ τη δράση μια συμμορίας της Greek Mafia, Τα Σκυλιά του Πολέμου αφηγούνται την σύνδεση του οργανωμένου εγκλήματος με τον άγνωστο κόσμο των κυνομαχιών στην Ελλάδα και τον άρρηκτο σύνδεσμο μεταξύ της έμφυλης κακοποίησης και της βίας σε βάρος των ζώων. Το εγκληματολογικό δεδομένο ότι όποιος κακοποιεί σκυλιά έχει περισσότερες πιθανότητες να κακοποιεί κι ανθρώπους. Τη γυναίκα του. Τα παιδιά του. Τα παιδιά της γειτονιάς. Τα δικά σου τα παιδιά. Τη μητέρα τους. Τη μητέρα σου. Εσένα τον ίδιο. Εσένα την ίδια. Τα Σκυλιά του Πολέμου έχουν καλούς και κακούς. Ηρωίδες κι αντιήρωες. Πληροφοριοδότριες. Δημοσιογράφους. Ακτιβίστριες. Πράκτορες. Αστυνομικίνες. Μαφιόζους. Ανθρώπους που δρουν στους κύκλους της ΕΛΑΣ και της Μαφίας. Εκεί όπου οι δύο αυτοί κύκλοι εφάπτονται. Ή τέμνονται. Σε μια ιστορία που, εμπνευσμένη από μια πραγματική δημοσιογραφική έρευνα, διηγείται ένα αληθινό δράμα διττής βίας. Σ’ ένα κόσμο που φτιάχτηκε από άντρες για άντρες.
Ξεφύλλισε το βιβλίο!
## Ο ΔΗΜΙΟΥΡΓΟΣ Ο Θοδωρής Χονδρόγιαννος είναι δημοσιογράφος. Γεννήθηκε το 1992. Μεγάλωσε στα αρβανιτοχώρια του Μενιδίου και της Παιανίας. Σπούδασε στη Νομική Αθηνών. Μιλάει Αγγλικά, Ιταλικά, Γερμανικά και Ρώσικα. Έχει συνεργαστεί με ελληνικά και διεθνή μίντια. Ασχολείται με τη δημοσιογραφική έρευνα και έχει καλύψει ποικίλα ζητήματα που μεταξύ άλλων αφορούν το περιβάλλον, τη ναυτιλία, τις κυνομαχίες και το σκάνδαλο των υποκλοπών. Παράλληλα, έχει καταπιαστεί με το βιωματικό ρεπορτάζ, ακολουθώντας θρησκείες όπως η Σαϊεντολογία, οι Μορμόνοι και οι Μάρτυρες του Ιεχωβά. Είναι δημιουργός του μεγάλου μήκους ντοκιμαντέρ Σιγή Ιχθύος, το οποίο πραγματεύεται το ζήτημα της υπεραλίευσης στην εποχή της κλιματικής κρίσης. Τα Σκυλιά του Πολέμου είναι το δεύτερο συγγραφικό του πόνημα.
## GENDER QUEER Ένα βιβλίο που πολεμήθηκε πολύ στην Αμερική, αλλά γνώρισε παγκόσμια διάδοση με σειρά μεταφράσεων, έρχεται και στην Ελλάδα. Το Gender Queer τ@ Maia Kobabe είναι το ταξίδι προς την ενηλικίωση ενός παιδιού που δεν νιώθει ότι χωράει στα κοινωνικά πρότυπα, ενός παιδιού που ζητά για τον εαυτό του λιγότερα έμφυλα χαρακτηριστικά, και όχι την ταύτιση με ένα βιολογικό και κοινωνικό φύλο. Οι εκδόσεις μας, επιθυμώντας να ανοίξουν με το παρόν βιβλίο έναν διαρκή κοινωνικό διάλογο για την αποδοχή του διαφορετικού, ζήτησαν από την ομάδα ORLANDO LGBT+ (Νάνσυ Παπαθανασίου, Έλενα-Όλγα Χρηστίδη) καθώς και από τη γνωστή μεταφράστρια και συγγραφέα Κρυστάλλη Γλυνιαδάκη να γράψουν δυο λόγια για την εμπειρία τού να είσαι Gender Queer. Η Νάνσυ Παπαθανασίου με την Έλενα-Όλγα Χρηστίδη έγραψαν ένα Γλωσσάρι Όρων για την καλύτερη κατανόηση του βιβλίου, ενώ η Κρυστάλλη Γλυνιαδάκη συνόδευσε την έκδοση με ένα επίμετρο που θα συζητηθεί.
Ξεφύλλισε το βιβλίο!
Η Φάρμα των Ζώων
Το δυστοπικό μυθιστόρημα-ορόσημο του Τζορτζ Όργουελ σε μια νέα, σύγχρονη μετάφραση του Θάνου Καραγιαννόπουλου, που θα ανοίξει ξανά τον διάλογο σχετικά με το αν είμαστε όλοι ίσοι ή αν κάποιοι είναι πιο ίσοι από τους ίσους, με τα γουρούνια να μασκαρεύονται στον ρόλο των αιώνιων εξουσιαστών που παίζουν με τη γλώσσα, διαστρέφουν τα νοήματα και διαστρεβλώνουν οριστικά την πραγματικότητα. Από τις εκδόσεις μας κυκλοφορούν επίσης και άλλα εμβληματικά έργα του μεγάλου Άγγλου συγγραφέα Τζορτζ Όργουελ: 1984, Ανταποκρίσεις από τα χαρακώματα του 20ου αιώνα.
Ξεφύλλισε το βιβλίο!
Ουτοπίες και Πολιτισμός
Με την έκδοση της Ουτοπίας το 1516, ο Τόμας Μορ εγκαινίασε ένα νέο είδος, αναβιώνοντας μια θεματολογία ήδη γνωστή από τους Έλληνες. Η ουτοπία είναι άραγε ο ιδανικός τόπος ή μήπως δεν είναι καν τόπος; Αυτός ο τόμος φιλοδοξεί να καταδείξει πως η ουτοπία δεν αναδεικνύεται μόνο μέσω της πολιτικής κριτικής. Η αναζήτηση και η δόμηση των σχέσεων ανάμεσα στο ιδεατό και το πραγματικό περνούν εξίσου μέσα από τη λογοτεχνία, το θέατρο, τη μουσική, την τέχνη, την αρχιτεκτονική – και όλες αυτές οι εκφάνσεις της ουτοπίας πηγάζουν επίσης από την ιστορία και το παράδοξο.
Ξεφύλλισε το βιβλίο!
Ταξιδέψτε στην Αρχαία Αθήνα με πέντε Δραχμές την ημέρα
Γυρίστε τον χρόνο πίσω για ένα ταξίδι στην αρχαία Αθήνα μ’ αυτόν τον πρωτότυπο και ευρηματικό οδηγό. Τώρα μπορείτε να ζήσετε τον Χρυσό Αιώνα της πόλης όπως θα το έκανε ένας ταξιδιώτης πριν από 2.500 χρόνια. Εξερευνήστε τους δρόμους και τις αγορές της, συναντήστε τους μεγάλους καλλιτέχνες, τους συγγραφείς και τους φιλοσόφους της και γνωρίστε ακόμα την ηδονιστική πλευρά της αρχαίας Αθήνας. Ο πιο πρωτότυπος αρχαιογνωστικός οδηγός, μόνο από τις εκδόσεις Brainfood!
Ξεφύλλισε το βιβλίο!
Ζήσε τη Μέρα #1
Μια ξεκαρδιστική περιπέτεια στις πιο κρυφές πτυχές της ιστορίας. Τι κοινό έχουν ένας ΕΛΛΗΝΑΣ ΦΙΛΟΣΟΦΟΣ που αγαπά την πάλη… μια ΚΑΜΗΛΑ στον ΔΡΟΜΟ ΤΟΥ ΜΕΤΑΞΙΟΥ… και η ΠΡΩΤΗ ΓΥΝΑΙΚΑ που ταξίδεψε στο ΔΙΑΣΤΗΜΑ; Ανακάλυψε πώς ήταν ΜΙΑ ΜΕΡΑ ΑΠΟ ΤΗ ΖΩΗ των ανθρώπων, των ζώων και των… αντικειμένων που έγραψαν ιστορία. Από µυστικά ηµερολόγια και διασκεδαστικές σελίδες κόµικς έως λεπτοµερείς περιγραφές και έκτακτα δελτία, εδώ θα βρεις δεκάδες φανταστικά πράγματα που αξίζει να µάθεις!
Ξεφύλλισε το βιβλίο!
Ο Υποβρύχιος Συγκολλητής
Ως υποβρύχιος ηλεκτροσυγκολλητής σε μια πλατφόρμα εξόρυξης πετρελαίου στη Νέα Σκωτία, ο Τζακ Τζόζεφ είναι συνηθισμένος στην απίστευτη πίεση που συνοδεύει τη δουλειά του στα βάθη της θάλασσας − αλλά όχι στην πίεση της επερχόμενης πατρότητας. Ενώ ο Τζακ βουτά όλο και πιο βαθιά, φαίνεται να απομακρύνεται όλο και περισσότερο από τη νεαρή σύζυγό του και τον αγέννητο γιο τους. Τότε μια νύχτα, βαθιά στην απομόνωση του παγωμένου βυθού, ο Τζακ έχει μια μυστηριώδη και υπερφυσική συνάντηση που θα αλλάξει την πορεία της ζωής του για πάντα...
Ξεφύλλισε το βιβλίο!
Παιδικά και βιβλία δραστηριοτήτων
Μια ευρεία γκάμα παιδικών βιβλίων και βιβλίων δραστηριοτήτων που θα σας ψυχαγωγήσουν και θα σας χαλαρώσουν.
|  | Ουπς! Ο Λύκος το 'σκασε!
|  | Ποσειδώνας: Σαν το ψάρι έξω απ' το νερό
|  | Αντιστρές #6 - Μυθικός Κόσμος
|  | Αντιστρές #7 - Γάτες
## Η Ιστορία της K-Pop H K-pop, το είδος μουσικής που προέρχεται από τη Νότια Κορέα, έχει εξαπλωθεί με τρομερή ταχύτητα σε όλον τον κόσμο. Πολλοί όμως γνωρίζουν ελάχιστα ή και τίποτα γι’ αυτό το παγκόσμιο φαινόμενο. Αν είστε κι εσείς ανάμεσά τους, μην ανησυχείτε, είμαστε εδώ για να σας βοηθήσουμε! Θα σας πούμε ό,τι πρέπει να ξέρετε για την K-pop, θα σας διηγηθούμε την ιστορία της από το ξεκίνημα της και τη γέννηση των ειδώλων της μέχρι την άνοδο του Hallyu Wave και τη μαζική εκτίναξη της δημοτικότητας του είδους! Αυτό το bookazine είναι ιδανικό για όσους ενδιαφέρονται για την K-Pop. Χαλαρώστε, λοιπόν, διαβάστε και βυθιστείτε στον ολοζώντανο και δημοφιλή κόσμο της K-Pop.
Ξεφύλλισε το βιβλίο!
Brainfood Εκδοτική
Εμπεδοκλέους 28 & Σουρή 20, Τ.Κ. 12131, Περιστέρι, Αθήνα Greece
You received this email because you signed up on our website or made purchase from us.